রবিবার সংবাদসংস্থা পিটিআইকে দেওয়া সাক্ষাৎকারে সেই ধোঁয়াশা কাটিয়ে দিলেন সিওএ-র (কমিটি অব অ্যাডমিনিস্ট্রেটর) প্রধান বিনোদ রাই। তিনি জানিয়েছেন, প্রাক্তন ভারত অধিনায়ক মহেন্দ্র সিংহ ধোনিই তাঁকে প্রস্তাব দিয়েছিলেন সেরা পারফর্ম্যারদের জন্য বিশেষ এই গ্রেড তৈরি করার। যে প্রস্তাবে সম্মতি দিয়েছিলেন বর্তমান ভারত অধিনায়ক বিরাট কোহলিও। তিনি বলেছেন, ‘‘এ প্লাস ক্যাটেগরি নিয়ে কথা হয়েছিল ক্রিকেটারদের মধ্যেই। পরে আমার সঙ্গে এই ব্যাপার নিয়ে আলোচনা হয় কোহলি এবং ধোনির। সেখানেই ওরা দু’জনে প্রস্তাব দেয়, যে সমস্ত ক্রিকেটার তিন ফর্ম্যাটের ক্রিকেটেই ধারাবাহিকভাবে দুর্দান্ত পারফর্ম করছে, তাদের জন্য এ প্লাস ক্যাটিগরিতে চুক্তি করা উচিত।’’ সেই পরামর্শ মেনে বিরাট কোহলি, রোহিত শর্মা, শিখর ধাওয়ান, ভুবনেশ্বর কুমার এবংযশপ্রীত বুমরাকে রাখা হয় এই নতুন তালিকায়।